Futbolo rūšys

Futbolo rūšys – visuma komandinių sporto žaidimų, kurių žaidėjai kojomis arba galva smūgiuoja kamuolį, stengdamiesi įmušti jį į varžovų vartus. Nors pasaulyje egzistuoja skirtingų taisyklių futbolo variantai, paprastai bendriniu žodžiu futbolas įvardinamas labiausiai tam tikrame regione paplitęs futbolo variantas. Lietuvoje ir daugelyje pasaulio šalių bendriniu žodžiu futbolas vadinamas asociacijos futbolas.
Pats žaidimo pavadinimas yra angliškos kilmės ir reiškia pėdą ir kamuolį (football - foot – pėda + ball – kamuolys), 
Nors įvairiose pasaulio vietose futbolą primenantys žaidimai žaisti dar senovėje, paties futbolo ištakos – XIX a. Anglija, kur šis žaidimas imtas žaisti šalies mokyklose. Britų imperijos plėtra ir kultūrinė įtaka sudarė sąlygas šioms futbolo taisyklėms išplisti į Britanijos įtakos zonas anapus tiesiogiai valdomos imperijos.  XIX a. antrojoje pusėje pradėtos kurti skirtingos žaidimų taisyklės, dažnai atsižvelgiant į vietines tradicijas. Taip 1863 m. atsiskyrė regbis, o gėlų futbolas sąmoningai įtraukė vietinių tradicinių futbolo žaidimų taisykles, kad išsaugotų paveldą. 1888 m. Anglijoje buvo įkurta Futbolo lyga, tapusi pirmąja iš daugelio profesionalių futbolo asociacijų. Per XX a. keli futbolo variantai tapo vienais populiariausių komandinių sporto šakų pasaulyje.
Populiarumas
Visame pasaulyje asociacijos futbolą žaidžia daugiau nei 250 milijonų žaidėjų daugiau nei 200 pasaulio šalių. Šis sportas yra žiūrimiausias ir populiariausias pasaulyje. Antras pagal populiarumą yra amerikietiškasis futbolas – jį žaidžia 1,1 milijonų vaikų vidurinėse mokyklose ir beveik 70 000 – koledžuose futbolininkų; tai populiariausia sporto šaka Jungtinėse Valstijose, o kasmetinė Supertaurė yra tarp dešimties žiūrimiausių transliacijų JAV televizijos istorijoje. Nacionalinė futbolo lyga per rungtynes surenka didžiausią skaičių žiūrovų (vidutiniškai 67 591) tarp visų profesionalių sporto lygų pasaulyje ir turi didžiausias pajamas tarp visų profesionalių sporto lygų. Asociacijos futbolo ir amerikietiškojo futbolo žaidėjai yra vieni geriausiai apmokamų sportininkų pasaulyje.

Australiškasis futbolas turi daugiausiai žiūrovų iš visų Australijos sporto šakų. Panašiai ir gėlų futbolas yra populiariausia sporto šaka Airijoje pagal rungtynių lankomumą, o visos Airijos futbolo finalas yra žiūrimiausias šios šalies sporto metų renginys.

Regbio sąjunga yra populiariausia sporto šaka Naujojoje Zelandijoje, Samoa, Tongoje ir Fidžyje. Tai taip pat sparčiai populiarėjanti sporto šaka JAV.

 Įvairovė
Žemiau pateikiama futbolo žaidimų įvairovė, atsižvelgiant į jų evoliuciją.
Viduramžių futbolas Kembridžo taisyklių futbolas (1848–1863) Asociacijos futbolas (1863–) Šoubolas Paplūdimio (1992–) Futsalas (1930–) Šefildo taisyklių futbolas (1857–1877) Parolimpinis Gatvės Regbio sąjunga su nedideliais pakeitimais Amerikietiškasis futbolas (1869–) Povandeninis futbolas (1967–), amerikietiškasis salės futbolas, arenos futbolas, sprinto futbolas, vėliavos futbolas, lietimo futbolas, gatvės futbolas, neįgaliųjų vežimėlių futbolas (1987–), XFL (1999–2001) Regbio futbolas (1845–) Barnsaido taisyklės Kanadietiškasis futbolas (1861–)Vėliavos futbolas Regbio futbolo sąjunga (1871–) Regbio septynetai (1883–), Regbio dešimtukai, Regbis X, lietimo regbis, vėliavos regbis, amerikietškasis vėliavos regbis, mini regbis, paplūdimio regbis, sniego regbis, tambo regbis, neįgaliųjų vežimėlių regbis, povandeninis regbis Regbio lyga (1895–) Devynetai Regbio lygos septynetai Lietimo futbolas, vėliavos regbis, neįgaliųjų vežimėlių regbio lyga, mod lyga Regbio taisyklių futbolas ir kiti Anglijos valstybinėse mokyklose žaisti sportiniai žaidimai Australiškasis futbolas (1859–) Tarptautinių taisyklių futbolas (1967–), austus (1943–), rekfutis, auskikas, Samoa taisyklių futbolas, metrofutis, sutrumpintas futbolas, AFLX, devynių žaidėjų futis, kiktukikas Gėlų, moterų gėlų futbolas (1887–)

Lietuvoje
Populiariausias Lietuvoje - asociacijos futbolas (vyrų futbolas žaidžiamas oficialiai nuo 1922 m., moterų - nuo 1970 m.). Taip pat žaidžiami regbis (yra 15 klubų, Lietuvos regbio rinktinė oficialias tarptautines rungtynes žaidžia nuo 1993 m.), futsalas (1999 m. oficialiai įkurta Lietuvos salės futbolo asociacija). Yra sužaistos australiškojo futbolo varžybos.https://worldfootynews.com/staticpages/index.php/Lithuania 

Galerija

Išnašos

Futbolas